בנואה (נהר)

הנהר בנואה, מבט לדרום מזרח מג'מטה
נהר בנואה (בצרפתית: Bénoué rivière; באנגלית: Benue River), היה ידוע בעבר בשם נהר צ'אדה, הוא היובל העיקרי של הנהר ניז'ר. אורכו כ-1,400 קילומטרים וניתן לשוט לכל אורכו בעיקר מהלך חודשי הקיץ. גודל אגן הניקוז שלו הוא 319,000 קילומטרים רבועים,<ref name="Babangida"></ref> הוא מהווה נתיב תחבורה חשוב באזורים שבהם הוא זורם. השם בנו מגיע מהביטוי, Binuwe שפירושו "אם המים" בשפת הבאטה .

== מניעת שיטפונות ==
הסוכנות הלאומית לניהול בשעת חירום בניגריה (NEMA), ערכה "ניתוח ניהול סיכוני אסונות" וייעצה למשרדי הממשלה, למחלקות וסוכנויות (MDA) לנקוט בצעדים יזומים. המלצת הסוכנות הלאומית הייתה שגופי מים ברחבי המדינה יורחבו ויועמקו באמצעות אוניית מחפר באופן קבוע כדי להפוך את נתיבי המים לזמינים למטרות שונות. הסוכנות קראה למוסדות הרלוונטיים לבצע ניטור שגרתי של סכרים וגופי מים כדי להבטיח עמידה בעקומת ההפעלה שלהם, לטובת מאגרי המים.<ref name="Nseyen"></ref>

==== ינואר 2020 ====
הנשיא מוחמדו בוהארי חנך פרויקט של תעלת ניקוז באורך 3.35 קילומטרים, כדי להתמודד עם אתגרים אקולוגיים בקהילת Idye.<ref name="Nigeria"></ref> הפרויקט, מהווה חלק מ-17 פרויקטים אקולוגים, שאושר על ידי הנשיא ברבעון הרביעי של 2017 והסתיים תוך 48 שבועות. הפרויקט נועד לטפל בהשפעות ההרסניות של השיטפונות, תוך הדגשת המחויבות של הממשלה הפדרלית להתמודד עם הבעיות ולהפוך את החיים למשמעותיים יותר עבור האזרחים.<ref name="Nigeria" />

=== שיטפון 2017 ===
סוכנות הידיעות של ניגריה (NAN), דווחה שקהילת Idye הייתה בין הקהילות שנפגעו בצורה הקשה ביותר מהשיטפון ב-2017. מקהילה זו נעקרו מבתיהם מעל 120,000 בני אדם מהבירה מקורדי של מדינת Benue. באותם שיטפונות, נהרסו יותר מ-200 משקי בית.

=== שיטפון 2022 ===
באוקטובר 2022, התרחש שיטפון לאורך עמק הנהר בנואה. השיטפון גרם לאסון ברחבי 36 מדינות ניגריה, מאות כפרים ומרכזים עירוניים שקעו במים. האסון ערער את חייהם של יותר מ-2.4 מיליון בני אדם ויותר מ-600 הרוגים נרשמו. בנוסף, שטחים נרחבים של אדמות חקלאיות ברחבי המדינות נסחפו.<ref name="Babangida" /> חקלאים במדינת אדמאווה נאבקו לפנות שאריות של יבולים שנהרסו בשיטפון.

ביום שישי, 23 בספטמבר 2022, על פי דבריו של נציב המדינה למשאבי מים וסביבה, גודווין אויוונה, השיטפון פגע בכל אזורי הממשל המקומיים שהיו קיימים לאורך הנהר בנואה. השיטפון פגע ב-7 מחוזות. הממשלה פעלה לצמצום נזקי השיטפון והעבירה כספים לניקוי אגן ההיקוות של נהר בנואה.

הפגיעה הקשה ביותר הייתה בעיקר בתושבי הקהילות חקלאיות החיות לאורך יובליו המרכזיים של נהר בנואה שחוצה שבע מתוך 21 המחוזות המקומיות במדינה. השיטפון פגע ב-82,730 תושבים, 13,788 משקי בית, 51 בני אדם נפצעו ו-27 נהרגו. אדמות חקלאיות בשווי מיליארדי נאירה ניגריים נהרסו באותו אירוע.

== אקלים ==
האקלים במדינת בנואה הוא אקלים סוואנה טרופי. בהתבסס על מחקרים, חם לאורך כל עונות השנה, רטוב ויבש כאחד. הטמפרטורה השנתית היא 29.38°C מעלות וכמות המשקעים עומדת על כ-135.2 מילימטרים של גשם בשנה. הלחות הממוצעת עומדת על 61%.

== זיהום ==
הקרן לתיירות ושימור, במדינת Benue, בניסיון לשמור על הנהר מצורות שונות של זיהום, הודיעה על אי סדרים בכמה חברות המפנות ומשליכות פסולת לנהר. הפסולת מסוג אתנול פגעה בחיי אדם דגים ויונקים מימיים. כתוצאה מכך, ממשלת מדינת Benue נקטה בפעולה מיידית לטפל בנושא כדי למנוע נזקים נוספים לאזרחיה.

== גאוגרפיה ==
הנהר בנואה זורם מרמת אדמאווה שבצפון קמרון, משם הוא זורם מערבה, דרך העיירה גארואה ומאגר לגדו, לתוך ניגריה מדרום להרי מנדרה , עד למפגש עם הנהר ניז'ר ליד העיר לוקוג'ה .<ref name="britannica.com"></ref>

היובלים הגדולים של נהר בנואה הם נהר פארו, נהר גונגולה ונהר מאיו קבי, המחבר את נהר בנואה עם נהר הלוגון (חלק ממערכת אגם צ'אד) בזמן שיטפונות. יובלים אחרים הם נהר Taraba ונהר Katsina Ala.

== קישורים חיצוניים ==

* [https://www.sciencedirect.com/science/article/pii/S2468227622001132 הערכת נתוני זרימת נהר Benue בניגריה, להפחתה וניהול של שיטפונות במחוז אדמאווה]
* [https://www.facebook.com/806873429463622/posts/things-to-know-about-the-benue-river-1-the-benue-river-previously-known-asthe-ch/1841178502699771/ דברים שצריך לדעת אודות הנהר בנואה בדף הפייסבוק של אתר Geography Times]
* [https://www.evaneos.fr/cameroun/voyage/etape/5419-benoue/ שייט על הנהר בנואה בקמרון]
* [https://africa.si.edu/exhibits/benue/ אמנות בקהילות החיות לאורך נהר בנואה]
* 
<div class="mw-content-ltr">
* Chisholm, Hugh, ed. (1911). "Benue". Encyclopædia Britannica. Vol. 3 (11th ed.). Cambridge University Press. p. 754.
* 
* 
</div>

== הערות שוליים ==

קטגוריה:ניגריה: גאוגרפיה
קטגוריה:אפריקה: נהרות